මහරගම නගර සභාවේ පොදුජන පෙරමුණේ නාගරික මන්ත්‍රී රසිකා ගුණසිංහට පහරදීමේ සිද්ධියකට අදාළව එම නගර සභාවේම සමගි ජන බලවේගය නියෝජනය කරන නාගරික මන්ත්‍රී ඉනෝජා මුණසිංහ අත්අඩංගුවට ගෙන තිබෙනවා.පහර කෑ බව කියන අදාළ මන්ත්‍රීවරිය ප්‍රතිකාර සඳහා ශ්‍රී ජයවර්ධනපුර රෝහල වෙත ඇතුළත් කර ඇති අතර, ඇය පස් මස් ගැබිණියක් ද වනවා.පසුගිය දා අභාවප්‍රාප්ත වූ මහරගම නගර සභාවේ උප සභාපතිවරයාගේ දේහය ඉකුත් 15 වන දා නගර සභා පරිශ්‍රයට රැගෙන ආ අවස්ථාවේ සැකකාර මන්ත්‍රීවරිය විසින් මෙම පහරදීම සිදුකර ඇති බව සඳහන්.